ပစ္စောရောဟဏီသုတ်

(၂)သုတ် ရှိပါသည်။ -အံ၊၃၊၄၄၇-၉။ အံ၊မြန်၊၃၊၄၃၉-၄၄၁။ အံ၊ဋ္ဌ၊၃၊၃၃၇။ -အင်္ဂုတ္တရနိကာယ၊ ဒသကနိပါတ၊ ၃-တတိယပဏ္ဏာသက၊ (၁၂)၂-ပစောရောဟဏိဝဂ္ဂ၊ သတ္တမသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဇာဏုဿောဏိပုဏ္ဏား၏ ပုဏ္ဏားတို့၏ ပစ္ဆေရောဟဏီ= မကောင်းမှု နှင်ထုတ်ပုံကို လျှောက်ထားသဖြင့် ပုဏ္ဏားတို့၏ ပစ္စာရောဟဏီနှင့်မတူသော ဘုရားရှင်သာသနာ (အရိယဝိနယ)၌ ပစ္စာရောဟဏီ ၁၀-မျိုးကို ဇာဏုဿောဏိ ပုဏ္ဏားအား ဟောတော်မူသည့်သုတ်။ -အံ၊၃၊၄၄၉။ အံ၊မြန်၊၃၊၄၄၁။ -အင်္ဂုတ္တရနိကာယ၊ ဒသကနိပါတ၊ ၃-တတိယပဏ္ဏာသက၊ (၁၂)၂-ပစ္စောရောဟဏိဝဂ္ဂ၊ အဋ္ဌမသုတ်။ ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အထက်သုတ်တော်လာ အရိယဝိနယပစ္ဆေရောဟဏီ ၁၀-မျိုးကို ရဟန်းတို့အား ဘုရားရှင် ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်